बहुत ज़्यादा दर्दनाक थे दोनों ही एपिसोड। एक एंकर होने के नाते मेरे लिए बहुत मुश्किल भी। क्या पूछा जाए उन माता पिता से जिनकी दुनिया ही उजड़ गई। उनमें से हर एक का रो रो कर बुरा हाल था, खासकर मांओं का। हर मां यही कहती रही कि क्या ये दिन देखने के लिए मैंने अपने बच्चे को जन्म दिया था। वो तो जननी है, अपने बच्चे की मौत देख कर उस पर क्या बीती होगी ये आप और हम शायद कल्पना भी नहीं कर सकते, न कोई शब्द उस दर्द को बयां कर सकते हैं। बस आंखों से आंसू बहते जाते हैं, सारी कहानी वो ही समझा जाते हैं।